15/06/2020 | Administración LocalMunicipal
Oleiros
Persoal
Convocatoria para a selección dun/ha técnico/a para a atención do Centro de Interpretación do Aula do Mar

Convocatoria e bases para a contratación laboral temporal dun/ha técnico/a para a atención de museos e centros de interpretación, aprobada por resolución da segunda tenente de alcalde delegada de Persoal nº 2020002126, do 5 de xuño. O obxecto desta convocatoria é a contratación laboral temporal dun/ha técnico/a para a atención de museos e centros de interpretación, segundo o establecido na resolución do presidente da Deputación da Coruña nº 3263, do 29 de xaneiro de 2020 (BOP nº 21, do 31 de xaneiro, de 2020, que aproba as bases reguladoras do programa de subvencións a Concellos e Entidades Locais para contratar persoal técnico para a atención de museos e centros de interpretación durante o ano 2020 de acordo coa normativa seguinte e a concordante:  Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público.  Lei 2/2015 do 29 de abril do emprego público de Galicia.  Lei 7/85, do 2 de abril, reguladora das bases do réxime local  Lei 5/1997, do 22 de xullo, de administración local de Galicia  RD lexislativo 781/1986, do 18 de abril, que aproba o texto refundido das disposicións legais vixentes en materia de réxime local  Lei 5/1997, do 22 de xullo, de administración local de Galicia  Decreto 95/1991, do 20 de marzo, da comunidade autónoma de Galicia pola que se aproba o Regulamento de selección de persoal e Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración do Estado  Real decreto 896/1991, do 7 de xuño, que aproba as regras básicas e programas mínimos a que se debe axustar o procedemento de selección dos funcionarios da administración local  Real decreto lexislativo 2/2015, do 23 de outubro que aproba o texto refundido da Lei do estatuto dos traballadores Para o non disposto nesta convocatoria serán de aplicación as bases xerais para a provisión en propiedade de prazas de funcionarios de carreira e persoal laboral fixo deste Concello para o ano 2018, publicadas no Boletín oficial da provincia (BOP) da Coruña número 57, do 23 de marzo de 2018, en todo o que non contradigan á lexislación sectorial de aplicación. O posto é de técnico/a para a atención do Centro de Interpretación do Aula do Mar do Faro de Mera para realizar as funcións vinculadas ao posto, entre elas as de atención, información e dinamización deste Centro, así como do Monumento Natural Costa de Dexo-Serantes, do que actúa como centro de recepción (rutas guiadas). As retribucións son as que figuran no orzamento municipal para os postos de persoal laboral coas retribucións que lle corresponden aos funcionarios pertencentes ao subgrupo de clasificación A2 con nivel mínimo 16. A contratación será de carácter laboral temporal por obra ou servizo. Concurso-oposición quenda libre As taxas por dereitos de exame fíxanse nun importe de vinte e dous euros e dous céntimos de euro (22,02 €) de acordo coa ordenanza fiscal reguladora en vigor. A carta de pagamento descargarase a través da sede electrónica que figura na páxina web do Concello (www.oleiros.es). Unha vez descargado, o dito documento deberase imprimir e pagar nunha das entidades colaboradoras reflectidas no mesmo impreso. Tamén se poderá realizar o pagamento na mesma sede electrónica ou a través das distintas canles que o permiten (caixeiros, banca electrónica, etc.). 1. Ter a nacionalidade española ou ser nacional doutro Estado membro da UE ou daqueles Estados aos que se refire e nas condicións que establece o artigo 57 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público.2. Ter cumpridos dezaseis anos de idade.3. Estar en posesión, ou en condicións de obtela antes do remate de presentación das solicitudes, dalgunha dunha titulación universitaria relacionada directamente co ámbito da xestión do patrimonio natural (Bioloxía). 4. Non atoparse incurso en ningunha das causas de incapacidade ou incompatibilidade previstas na lexislación vixente, referida ao día da súa contratación, no caso de ser seleccionado.5. Non padecer enfermidade nin eiva física que impida o normal desenvolvemento das correspondentes funcións.6. Non estar separado a través dun expediente disciplinario do servizo de calquera das administracións públicas, nin inhabilitado para o desempeño das funcións públicas por resolución ou sentenza firmes. As solicitudes para participar nas distintas probas selectivas presentaranse mediante instancia dirixida ao Sr. alcalde do Concello de Oleiros no modelo oficial que estará a súa disposición na dita entidade e na súa páxina web para o efecto. Presentaranse no rexistro xeral do Concello de Oleiros, durante o prazo de dez días hábiles contados a partir do seguinte ao da publicación do anuncio da convocatoria e as bases no Boletín Oficial da Provincia da Coruña (BOP). As instancias tamén poderán remitirse en calquera das formas previstas no artigo 16.4 da Lei 39/2015, do 1 de outubro, do procedemento administrativo común das administracións públicas. Á instancia achegaranse inescusablemente: a) O resgardo normalizado acreditativo do pagamento das taxas por dereitos de exame nas entidades colaboradoras (Abanca; la Caixa; Banco Pastor; BBVA; Banesto). b) A fotocopia compulsada do DNI ou a documentación acreditativa equivalente. c) Os orixinais ou as fotocopias compulsadas da documentación que acredite estar en posesión da titulación esixida na base número 3. d) Unha relación circunstanciada dos méritos que se aleguen, unindo á devandita relación os documentos xustificativos dos mesmos (orixinais ou fotocopias compulsadas), xa que non se tomarán en consideración nin se avaliarán aqueles que non queden debidamente acreditados, en todos os seus extremos, no momento da presentación da instancia e dentro do prazo conferido para a súa presentación. e) Currículo da persoa aspirante. f) De ser o caso, o certificado de Lingua Galega Nivel 4 (Celga 4) ou equivalente necesario para non ter que realizar a proba de comprobación de coñecementos da lingua galega. Unha vez finalizado o prazo de presentación de instancias, o alcalde ou órgano delegado ditará a resolución pola que aprobará a listaxe provisional de admitidos e excluídos que se fará pública no taboleiro de anuncios do Concello e, aínda que sen carácter preceptivo, na páxina web municipal www.oleiros.org, conferíndose un prazo de cinco días hábiles para os efectos de reclamación nos termos do art.68 da Lei 39/2015, do 1 de outubro, do procedemento administrativo común das administracións públicas. As reclamacións, se as houbese, serán resoltas na resolución pola que se aproba a listaxe definitiva que se publicará do mesmo xeito que a provisional. Nesta mesma resolución, figurará a composición do tribunal, o lugar, a data e a hora en que se realizará a primeira proba da oposición. No caso de que por circunstancias excepcionais houbese que modificar o lugar, a data ou a hora da primeira proba, publicarase no taboleiro de edictos do Concello e, aínda que sen carácter preceptivo, na páxina web do Concello, www.oleiros.org. O órgano de selección designarase de conformidade ao estipulado no art.60 do EBEP. As persoas membros do tribunal deberán absterse de intervir, notificándoo ao órgano convocador, cando concorran nelas circunstancias das previstas no artigo 23 da Lei 40/2015, do 1 de outubro, do réxime xurídico do sector público, ou se realizaran tarefas de preparación de probas selectivas nos cinco anos anteriores á publicación desta convocatoria. Asemade, as persoas aspirantes poderán recusar aos membros do tribunal cando concorran as ditas circunstancias. O órgano de selección non poderá constituírse nin actuar sen a presenza de, polo menos, tres dos seus membros, titulares ou suplentes indistintamente. Tamén resolverá todas as dúbidas que puidesen xurdir na aplicación destas normas, así como o que se deba facer nos casos non previstos. Ademais, poderá dispoñer da incorporación aos seus traballos de distintas persoas para realizar labores de asesoramento nas probas que estime pertinentes, limitándose estas a prestar a súa colaboración nas súas especialidades técnicas. As persoas membros do órgano de selección deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao exixido para participar no proceso selectivo. Estará constituído por: Presidente/a.- O persoal funcionario ou laboral da Corporación que se nomee. Secretario/a.- O persoal funcionario ou laboral da Corporación que se nomee. Vogais.- Tres vogais, persoal funcionario ou laboral que se nomee. As persoas aspirantes serán convocadas para cada exercicio nun único chamamento por orde alfabética e serán excluídas do proceso selectivo aquelas que non comparezan agás os casos debidamente xustificados e libremente apreciados polo tribunal. O dito chamamento comezará por aquelas persoas aspirantes cuxo primeiro apelido comece pola letra “S”, de acordo coa Resolución do 30 de xaneiro de 2020 da Consellería de Facenda (DOG nº 27 do 30 de xaneiro de 2020), que fai público o resultado do sorteo a que se refire o Regulamento de selección do persoal da administración da comunidade autónoma de Galicia. Unha vez comezada a práctica dos exercicios, o tribunal poderá requirir en calquera momento das persoas aspirantes a acreditación da súa identidade. A publicación dos sucesivos anuncios relativos ao desenvolvemento do proceso selectivo efectuarase no taboleiro de anuncios da Corporación e, aínda que sen carácter preceptivo, na páxina web municipal. O tribunal poderá acordar a lectura pública daquelas probas que se desenvolvan por escrito. Unha vez concluídas as probas, o tribunal publicará a relación de aprobados por orde de puntuación, sen poder superar estes o número de prazas convocadas e remitirá a dita relación, xunto coa acta da última sesión, á Alcaldía ou órgano delegado, quen efectuará a contratación. No prazo de tres días hábiles, que contarán desde o seguinte a aquel no que se fixeron públicas as listaxes, as persoas aspirantes aprobadas deberán presentar na área de Persoal e RRHH do Concello a seguinte documentación: a) título ou un testemuño notarial dos niveis de estudos esixidos para tomar parte nas probas selectivas para cubrir a praza que corresponda. b) A declaración xurada de non ter sido separado mediante expediente disciplinario do servizo de ningunha administración pública, nin estar inhabilitado para o exercicio de funcións públicas por sentenza xudicial firme. c) A declaración xurada de non estar incurso en ningunha causa de incapacidade ou incompatibilidade de conformidade coa lexislación vixente e referida ao momento da súa contratación. d) A certificación médica acreditativa de non padecer enfermidade ou eiva física que imposibilite o normal exercicio da función, que se realizará a conta do Concello. e) A tarxeta da Seguridade Social no caso de ter sido dado/a de alta con anterioridade. Ante a imposibilidade, debidamente xustificada, de presentar a documentación requirida, poderá acreditarse que se reúnen as condicións esixidas na convocatoria, mediante calquera medio de proba admisible en Dereito. Quen dentro do prazo indicado e salvo casos de forza maior non presentase a documentación, non poderá ser contratado/a, quedando anuladas todas as súas actuacións, sen prexuízo da responsabilidade na que puidese incorrer por falsidade na súa instancia. Cumpridos os requisitos referidos, o alcalde ou órgano delegado realizará a contratación do/a aspirante proposto. As persoas aspirantes cos que se formalicen as contratacións estarán obrigadas a prestar a súa xornada de traballo na medida e na forma requiridas polo interese do servizo, con horario de mañá ou tarde, ou fraccionando a xornada se fose preciso. Quedará sometido a un período de proba co alcance previsto no artigo 14 do Estatuto dos traballadores. Para cubrir prazas ou realizar contratos laborais de carácter temporal en postos análogos poderá acudirse ao proceso selectivo finalizado ao abeiro desta convocatoria ou doutras anteriores, onde houbese persoas aspirantes que aprobasen algún dos exercicios, aínda que non obtivesen praza, debendo optarse por aqueles que superasen o maior número de probas e que acumulasen mellor puntuación. Cando unha das persoas incluídas na listaxe fose chamada para ocupar un posto, recuperará o seu lugar inicial, ao rematar o período de contratación, de xeito que pode ser chamada novamente para outra contratación, agás que renuncie expresamente á súa incorporación. Contra a resolución que aproba estas bases, que pon fin á vía administrativa, poderase interpoñer un recurso contencioso-administrativo ante o Xulgado do contencioso-administrativo da Coruña no prazo de dous meses que contarán a partir do día seguinte da publicación da convocatoria (artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, un recurso de reposición ante o órgano autor da disposición impugnada, no prazo dun mes (artigos 123 e 124 da Lei 39/2015, do 1 de outubro, procedemento administrativo común das administracións públicas), sen prexuízo de que as persoas interesadas poidan exercitar, no seu caso, calquera outro que estimen procedente. Concurso-oposición quenda libre. Non terá carácter eliminatorio e para a avaliación xuntarase coa solicitude a relación circunstanciada dos méritos que se aleguen pola orde que se establece de seguido, unindo á dita relación os documentos xustificativos destes (orixinais ou fotocopias compulsadas), pois non se tomarán en consideración nin serán avaliados aqueles que non queden debidamente acreditados, en todos os seus extremos, dentro do prazo de presentación de instancias. Avaliaranse os méritos directamente vinculados co posto de traballo a desenvover da seguinte forma: a) A experiencia profesional acreditada documentalmente do seguinte xeito: - Por servizos prestados en Centros de Interpretación, en actividades de planificación de exposicións, deseño e/ou desenvolvementeo práctico de actividades de catalogación, inventario e dinamización así como o apoio científico e práctico: 0,10 puntos por cada mes completo ata un máximo de 4 puntos. b) A formación específica superior relacionada ca xestión de Centros de interpretación, xestión patrimonial do medio natural (graos, maestrados ou posgraos universitarios relacionados directamente cas actividades a realizar, cursos universitarios de especialización):. - Por grao o titulación equivalente universitaria superior distinta da obrigatoria que esixen as bases: 1 puntos - Por maestrados ou posgraos universitarios: 0.75 puntos - Por cursos universitarios de especialización:. por cada curso de duración igual ou superior a 100 horas: 0,50 puntos. por cada curso de duración igual ou superior a 75 horas: 0, 40 puntos. por cada curso de duración igual ou superior a 30 horas: 0,30 puntos ata un máximo de 3 puntos. c) Formación específica (cursos, xornadas, etc) debidamente acreditada e homologada, relacionada co posto de traballo, impartida polas administracións públicas ou polas institucións e entidades autorizadas. - Por cada curso de duración igual ou superior a 150 horas: 0,5 puntos - Por cada curso de duración igual ou superior a 75 horas: 0,35 puntos - Por cada curso de duración igual ou superior a 30 horas: 0,20 puntos ata un máximo de 3 puntos Os méritos alegados polas persoas aspirantes deberán acreditarse do seguinte xeito e dentro do prazo de presentación de instancias: - Os servizos prestados na Administración pública, mediante certificación expedida pola autoridade ou persoal funcionario competente, que reflicta o grupo profesional de pertenza. - Para a acreditación dos servizos prestados no Concello de Oleiros bastará con que a persoa aspirante solicite -inescusablemente e en escrito anexo á instancia para participar no procedemento selectivo -que interesa se teñan en conta na avaliación de méritos da fase de concurso os servizos prestados- incorporando a propia Administración o informe acreditativo ao expediente de selección. - Os servizos prestados en empresas privadas, mediante a presentación inescusable do modelo oficial de certificado de empresa ou certificado de vida laboral aos que se deberán acompañar, inescusablemente, cada contrato de traballo que se pretenda que se avalíe. - Non se computarán os servizos inferiores ao mes, entendéndose estes de trinta días; agás que así se especifique expresamente nalgún apartado das bases da convocatoria de que se trate. Deduciranse proporcionalmente aqueles servizos prestados a tempo parcial. - Os diplomas ou documentos que acrediten a realización dos cursos deberán expresar a duración en horas ou xornadas completas e, expresar con suficiente claridade o seu contido básico. - No suposto de que a duración do curso se exprese en días establécese unha equivalencia de 5 horas por cada día de curso. Consistirá na realización das seguintes probas: Proba de comprobación de coñecementos teóricos, a desenvolver por escrito, nos campos da xestión de centros de interpretación, espazos patrimoniais e/ou de posta en valor e divulgación do medio natural que consistirá na contestación e desenvolvemento de preguntas relacionadas cos temas do Anexo I. Esta proba cualificarase de 0 a 10 puntos. Para superala será necesario obter como mínimo 5 puntos. Proba de comprobación de coñecementos prácticos a desenvolver por escrito, nos campos da xestión de centros de interpretación, espazos patrimoniais e/ou de posta en valor e divulgación do medio natural que consistirá no desenvolvemento dun suposto práctico relacionado có posto de traballo e cos temas do Anexo I. Esta proba cualificarase de 0 a 10 puntos. Para superala será necesario obter como mínimo 5 puntos. De carácter obrigatorio e eliminatorio, agás para aquelas persoas aspirantes que presenten o certificado, orixinal ou a fotocopia compulsada -no prazo de presentación de instancias e referido á data do seu remate- de ter superados os estudos conducentes á obtención do certificado de lingua galega CELGA 4, expedido por organismo oficial para o efecto, ou título acreditativo expedido pola entidade académica para tal fin. A proba consistirá na tradución dun texto facilitado polo tribunal do castelán ao galego nun tempo máximo de trinta minutos, coa cualificación final de apto/a ou non apto/a. De carácter obrigatorio e eliminatorio. Consistente en realizar unha entrevista de carácter profesional que versará sobre as tarefas a desenvolver no posto de traballo e a súa relación coa experiencia laboral para tal fin. Esta proba cualificarase de 0 a 5 puntos. Para superala será necesario obter como mínimo 2,5 puntos.  Características e importancia da flora e da vexetación do espazo  Valores faunísticos  Patrimonio xeolóxico  Patrimonio histórico-artístico y cultural  A importancia do medio mariño  O Centro de Visitantes como recurso  A Interpretación do Patrimonio como ferramenta para a promoción e a conservación e preservación do lugar  Potencial e problemática: Uso Público  O Monumento Natural e o Concello de Oleiros  O Monumento Natural e a Reserva da Biosfera Mariñas Coruñesas e Terras do Mandeo  O Monumento Natural no contexto da Rede Galega de Espazos Protexidos e a Rede Natura 2000 En oleiros, asinada por Ofelia Tejas Aldao (responsable da área de Persoal e RRHH), na data que figura ao pe. Oleiros, 9 de xuño de 2020 A segunda tenente de alcalde delegada de Persoal Brandon Alexis Hector David Achkar Perez Bustos